b'\n_START_ARTICLE_\n\xc4\x8cu\xc4\x8dh\xc4\x97s kalendorius\n_START_SECTION_\nIstorija\n_START_PARAGRAPH_\n\xc5\xa0iaur\xc4\x97s Kor\xc4\x97joje vyrauja \xc4\x8du\xc4\x8dh\xc4\x97, kuri po 1972 m. pilnai pakeit\xc4\x97 marksizm\xc4\x85-leninizm\xc4\x85. \xc4\x8cu\xc4\x8dh\xc4\x97s kalendoriuje naudojami tradiciniai \xc5\xa1iaur\xc4\x97s kor\xc4\x97jie\xc4\x8di\xc5\xb3 eros pavadinimai ir Grigaliaus kalendoriaus laiko skai\xc4\x8diavimo sistema, kurioje metai siejami su J\xc4\x97zaus gimimo data. Tuo tarpu \xc4\x8cu\xc4\x8dh\xc4\x97s kalendoriuje met\xc5\xb3 skai\xc4\x8diavimas prasideda nuo vado Kim Ir Seno (1912\xe2\x80\x931994) gimimo datos._NEWLINE_\xc4\x8cu\xc4\x8dh\xc4\x97s kalendorius dekretu oficialiai \xc4\xafvestas 1997 m. liepos 8 d., per tre\xc4\x8di\xc4\x85sias Kim Ir Seno mirties metines. Tuo pa\xc4\x8diu dekretu Kim Ir Seno gimimo dienos metin\xc4\x97s paskelbtos Saul\xc4\x97s Diena. Kim Ir Seno gimimo metai, 1912\xe2\x80\x93ieji pagal Grigaliaus kalendori\xc5\xb3, \xc5\xa0iaur\xc4\x97s Kor\xc4\x97jos kalendoriuje tapo \xc4\x8du\xc4\x8dh\xc4\x97s 1\xe2\x80\x93aisiais metais. Tokiu b\xc5\xabdu 2011 m. yra \xc4\x8du\xc4\x8dh\xc4\x97s 100\xe2\x80\x93ieji metai._NEWLINE_\xc5\xa0\xc4\xaf kalendori\xc5\xb3 prad\xc4\x97ta taikyti 1997 m. rugs\xc4\x97jo 9 d. \xc5\xa0iaur\xc4\x97s Kor\xc4\x97jos \xc4\xafk\xc5\xabrimo dienos proga. T\xc4\x85 dien\xc4\x85 visuose laikra\xc5\xa1\xc4\x8diuose, naujien\xc5\xb3 agent\xc5\xabrose, radijo stotyse, vie\xc5\xa1ajame transporte, gimimo liudijimo dokumentuose prad\xc4\x97ti naudoti \xc4\x8du\xc4\x8dh\xc4\x97s metai.\n_START_SECTION_\nNaudojimas\n_START_PARAGRAPH_\nNulini\xc5\xb3 met\xc5\xb3 kalendoriuje n\xc4\x97ra. Ankstesn\xc4\x97s datos iki 1912 m. bei m\xc4\x97nesi\xc5\xb3 ir savait\xc4\x97s dienos ra\xc5\xa1omos pagal krik\xc5\xa1\xc4\x8dioni\xc5\xa1k\xc4\x85 kalendori\xc5\xb3. Atskaitos ta\xc5\xa1ku laikomi 1912 m., Kim Ir Seno gimimo metai, kurie yra \xc4\x8du\xc4\x8dh\xc4\x97s 1\xe2\x80\x93eji metai. \xc5\xa0iaur\xc4\x97s Kor\xc4\x97joje priimta naudoti abejas met\xc5\xb3 skai\xc4\x8diavimo sistemas, datoje prie \xc4\x8du\xc4\x8dh\xc4\x97s met\xc5\xb3 skliausteliuose \xc4\xafra\xc5\xa1ant metus pagal Grigaliaus kalendori\xc5\xb3. Taip galima lengvai nustatyti met\xc5\xb3 skai\xc4\x8diavimo klaid\xc4\x85, nes skirtum\xc4\x85 tarp \xc5\xa1i\xc5\xb3 dat\xc5\xb3 visada sudaro 1911._NEWLINE_Sutampa su Taivane naudojamu Mingo kalendoriumi, taip pat \xc5\xa1iuo b\xc5\xabdu buvo datuojamas japon\xc5\xb3 Tai\xc5\xa1io laikotarpis (1912.07.30\xe2\x80\x931926.12.25).'